Vysoký pulz
V poslednej dobe mávam silné búšenie srdca a pulz sa pohybuje vyššie ako 100 niekedy aj 112
Krvný tlak mávam v norme 
Na kardiológii všetko bolo v poriadku ani srdce nebolo zväčšené
Dobrý deň, ďakujeme za Vašu otázku.
Srdcová frekvencia ( pulz) znamená počet úderov srdca za jednu minútu. Ideálna hodnota pokojového pulzu u zdravého dospelého človeka sa pohybuje medzi 60 až 90 úderov za minútu Zvýšená tepová frekvencia súvisí najčastejšie s ochoreniami kardiovaskulárneho systému. Zvýšenie pulzu môže súvisieť aj s niektorými ochoreniami endokrinného systému, nervového systému, tráviacej a dýchacej sústavy. Vysoký pulz môže byť spôsobený nadmerným stresom, či emocionálnou záťažou. Hodnoty pulzu ovplyvňuje aj vek, teplota, telesná záťaž, fajčenie atď.  Pri zvýšenom pulze súvisiacom so stresom, či emocionálnou záťažou je vhodné užívanie
horčíka
( magnézium) . Pri vysokom pulze sa odporúčaju dychové cvičenia, pomalé dýchanie zhlboka. Napomáhajú aj čaje z medovky a harmančeka.
Pokiaľ sa Vám stav nezlepší, tak Vám odporúčam ďalšie podrobnejšie vyšetrenia u lekára.
Pekný deň Vám prajem.
S pozdravom Martina Vetráková.